OISHI กำไร Q2/59 โตกว่าเท่าตัว หลังรายได้เพิ่มขึ้น ปันผล 1.10 บ./หุ้น XD 23 ส.ค.นี้
OISHI หน้าบาน กำไร Q2/59 เพิ่มขึ้น 148% มาที่ 469.07 ลบ.จากปีก่อน 189.34 ลบ.หลังรายได้จากธุรกิจเครื่องดื่มและอาหารเพิ่มขึ้น ด้าน 6 เดือนแรกมีกำไรอยู่ที่ 760.43 ลบ. เพิ่มขึ้น 169% จากปีก่อนอยู่ที่ 282.75 ลบ. พร้อมปันผล 1.10 บ./หุ้น XD 23 ส.ค.59 จ่าย 8 ก.ย.นี้
10 ส.ค. 2559

บริษัท โออิชิ กรุ๊ป จำกัด (มหาชน) หรือ OISHI รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 469.07 ล้านบาท หรือมีกำไรสุทธิ 2.50 บาทต่อหุ้น เพิ่มขึ้น 148% จากช่วงเดียวกันของปีก่อนที่มีกำไรสุทธิ 189.34 ล้านบาท หรือมีกำไรสุทธิ 1.01 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 760.43 ล้านบาท หรือ 4.06 บาทต่อหุ้น เพิ่มขึ้น 169% จากช่วงเดียวกันของปีก่อนที่มีกำไรสุทธิ 282.75 ล้านบาท หรือ 1.51 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นหลังรายได้จากธุรกิจเครื่องดื่มเพิ่มขึ้น-จำนวนสาขาร้านอาหารที่เพิ่มขึ้น
พร้อมกันนี้ บริษัทยังประกาศจ่ายปันผล งวดดำเนินงานวันที่ 1 ม.ค. 2559 ถึงวันที่ 30 มิ.ย. 2559 อัตราจ่ายเป็นเงินสด 1.10 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 23 ส.ค. 2559 ทั้งนี้ กำหนดจ่ายเงินปันผลในวันที่ 8 ก.ย. 2559